Bruke punktsystemet - en grundig innføring

5. Bruke punktsystemet - en grundig innføring 5.1. Menysystemet
Menysystemet er konstruert som et hierarki bestående av undermenyer og funksjoner. Menysystemet er laget med en intelligens som gjør at kun de menypunktene som til en hver tid er gyldige, vil vises.
I tillegg til hurtigtastene som er beskrevet i kapittel 11, finnes det også hurtigtaster, kjent som "springtaster" (hotkeys). Med disse kan du gå direkte til et menypunkt i menyen du står i, uten å bla til punktet med eller . En springtast er en bokstav i menypunktet. Den er skrevet med stor bokstav, og den kan være uthevet ved at den står i parentes. Ved hjelp av springtaster kan du gå direkte til undermenyer og funksjoner så vel som til avkryssingsbokser. Det er mulig å konfigurere punktsystemet slik at springtastene ikke bare velger et menypunkt, men også aktiverer det når du trykker springtasten.
I de følgende kapitler vil du få en detaljert beskrivelse av menyene. Springtastene vil stå i runde klammer. Hvis det ikke finnes en bokstav i runde klammer for et menypunkt, betyr det at det foreløpig ikke er laget springtast for punktet.
Merk: Springtastene gir direkte tilgang til menypunkter på det menynivået du befinner deg. De lar deg ikke flytte fra ett menynivå til et annet. F.eks. får du ikke tilgang til batteriets spenningsindikator direkte fra filmenyen. Skal du sjekke batteriet når du er i filmenyen, må du først gå til hovedmenyen. Deretter kan du navigere, ev. med springtaster, til info-menyen, og så til batteri-menyen osv.
5.1.1. (F)il
I filmenyen kan du velge å lage en ny fil, eller å åpne en som finnes fra før. Du kan velge å redigere, lese eller slette den.
5.1.1.1. Ny fil
Dette menypunktet oppretter en ny fil. Filen er tom, og den står klar for innskriving. Markøren står plassert i første punktcelle.
Når du er i fillisten kan du trykke (eller ctrl-end på et eksternt tastatur) for å komme direkte til slutten av fillisten, og du hopper fra fillisten til "Ny fil" ved å trykke (ctrl-home).
5.1.1.2. Forrige fil
Denne kommandoen åpner filen som sist ble lukket i editoren. Etter at filen er åpnet, vil markøren være plassert der den sto da filen ble lukket. Den vil åpnes i samme editormodus som den ble lukket i.
Merk: Dette menypunktet er dynamisk, og det vil dukke opp bare hvis du har redigert en fil og lagret den. punktsystemet vil huske navnet på den sist redigerte filen også etter at apparatet har vært avslått.
5.1.1.3. Fillisten
Hvis du blar forbi punktet 'Forrige fil', vil du få opp en liste over filer, vist i alfabetisk rekkefølge. Skriver du en bokstav, vil den første filen som begynner med denne bokstaven vises. Skriver du samme bokstav flere ganger, vil den neste filen med samme forbokstav vises. Det er kun mulig å søke etter første bokstav i filnavnet. Hvis det ikke finnes en fil med forbokstaven du oppga, vil et advarselssignal lyde; legg merke til at dette er avhengig av innstillingen for lydsignal (se kapittel 5.1.7.10).
Hvis du ikke har filer lagret, får du meldingen 'Ingen filer er lagret'. Deretter kommer du til punktet 'Ny fil' om du trykker .
Dersom du velger en av filene ved å trykke , vil en undermeny med følgende menypunkter vises:
5.1.1.3.1. (R)ediger
Denne kommandoen åpner filen i editoren. Hvis du har arbeidet med filen på punktsystemet tidligere, vil markøren være plassert der hvor den var da du sist lagret filen. I motsatt fall vil markøren stå i begynnelsen av filen. Editoren kan håndtere filer på opptil 3 MB. En fil åpnes automatisk med "innsettingsmodus" aktiv.
5.1.1.3.2. (V)is (les)
Kommandoen fører til at filen åpnes med lesetilgang, og filen kan dermed ikke endres. Hvis du prøver å skrive eller slette tegn, vil punktsystemet bare gi feilmeldingssignaler. Disse vil du høre dersom innstillingene for 'Lydsignaler' under 'Oppsett' er satt slik at feilmeldingssignaler er aktivert. Åpnes filen for første gang, vil du finne markøren i første punktcelle. Hvis ikke, finner du markøren der du forlot den sist.
5.1.1.3.3. (S)lett
Denne kommandoen gir deg mulighet for å slette filer. Du får først meldingen 'Er du sikker (ja/nei/avbryt)?'. Svarer du med , eller ved å trykke over "j", slettes filen for godt. trykker du , eller , avbrytes kommandoen. En fil som er åpen kan ikke slettes. En alternativ måte å slette en fil på, er å trykke (eller del på et eksternt tastatur) når du er ved en fil i fillisten.
Så snart filen er slettet, kommer du tilbake til fillisten, nærmere bestemt til filen over den du slettet. Slettet du den første filen i fillisten, blir du plassert på menypunktet 'Forrige fil', eller på 'Ny fil' hvis forrige fil ikke er kjent.
Merk: I og med at det er mulig å vise filnavn på systemfiler, er det også mulig å slette disse filene (se kapittel 5.1.7.5). Imidlertid må du gjøre dette bare hvis du er helt sikker på hva du gjør. Sletter du f.eks. meldingsfilen (msg.hsf), vil du ikke kunne bruke enheten før du har lastet filen på nytt. Dersom du er i ferd med å slette systemfiler, vil du derfor få følgende melding:
'Advarsel: Sletting av denne filen kan gjøre systemet ustabilt.'
Du har fått et stort ansvar i og med at du har mulighet til å slette systemfiler. Handy Tech Elektronik GmbH aksepterer ingen garantikrav som følge av skade som skyldes at systemfiler er slettet!
5.1.1.3.4. fil(A)ttributter
Når du har valgt dette menypunktet, vil filnavnet vises fulgt av filstørrelsen, samt dato og tid for når den sist ble endret. Du forlater denne meldingen ved å trykke , og du returnerer til fillisten igjen.
Merk: Eldre versjoner av internprogramvaren lagrer ikke dato og klokkeslett korrekt, og i disse tilfellene vil angivelsen av dato og tid være irrelevant. Imidlertid er denne informasjonen korrekt for filer som er lagret med nyere versjoner av programvaren.
5.1.2. (A)vtalebok
Avtaleboken i punktsystemet kan du bruke for å holde orden på avtaler - både avtaler som bare forekommer én gang, og de som gjentar seg jevnlig, f.eks. en fødselsdag du vil huske. Punktsystemet kan minne deg på en avtale en viss tid på forhånd, som du selv kan bestemme.
Avtaleboken tilbyr følgende funksjoner:
• Håndtere avtaler - Opprette ny, redigere, slette og kopiere.
• Håndtere tilbakevennende hendelser.
• Vise alle avtaler i en liste sortert etter dato og tid; i tillegg har du mulighet for å markere flere oppføringer som skal slettes; dermed kan flere avtaler slettes samtidig. Kalenderuken som oppføringen gjelder for, vises også.
• Tekstsøk i hele avtaleboken.
• Avtaleboken sjekker, under oppstart av punktsystemet, om det er avtaler som er passert.
• Kontinuerlig overvåking av avtaler og påminnelser, samt av oppgitt påminnelsestidspunkt så lenge enheten er på.
Når du åpner avtaleboken fra hovedmenyen, kan du velge mellom å lage en ny oppføring, eller å bla i listen over oppføringer. Skal du opprette en ny, trykker du på valget 'Ny oppføring'. Skal du bla i listen, kan du trykke kommandoen for å bla til neste, eller for å bla til forrige oppføring. Hvis alarmen ringer for å minne deg om noe du må huske, slår du den av med . De følgende avsnitt gir en detaljert beskrivelse av avtalebokens funksjoner og muligheter.
5.1.2.1. Ny oppføring
Etter at du har trykket , åpnes et skjema der du kan oppgi detaljer for oppføringen. Flere felt vises på punktlinjen, antallet avhenger av hvor mange punktceller det er på systemet ditt. Ved å lese disse feltene, vil du stort sett skjønne betydningen av dem. Feltene vil, der det er mulig, inneholde gjeldende data, slik at det skal bli enklere å fylle ut skjemaet.
5.1.2.2. Opprette og redigere avtaler
All informasjon som trengs for å sette inn en oppføring vises på punktlinjen i følgende rekkefølge, fra venstre mot høyre:
• Ukedag (forkortet til 2 bokstaver)
• Dag
• Måned
• År (2 siffer)
• Klokkeslett, i formatet timer:minutter
• Kalenderuke (kalkulert automatisk): Så snart du er ferdig med å angi dato, vises ukenummeret (2 siffer). Hvis ukenummer ikke kan beregnes (se nedenfor), vil feltet vise 2 spørsmålstegn (??).
• Påminnelsestidspunkt: Antall dager, timer:minutter før hendelsen skal skje. Feltet for påminnelsestidspunktet vises i parentes. Dersom du oppgir påminnelsestidspunkt, får du en påminnelse før avtalen, men likevel er det tidspunktet for avtalen du vil se i listen over avtaler. Du kan for eksempel bli minnet på en fødselsdag to dager før, slik at du får tid til å kjøpe gave. Standardinstillingen for påminnelsestidspunkt er 15 minutter før avtalen.
• Beskrivelse (her omtalt som tekstfeltet). Feltet kan inneholde inntil 120 tegn.
Det er kun informasjon som er relevant for det enkelte feltet, som vises på punktsystemet. f.eks. på et bærbart system med 40 punktceller, vil du kun se tekstfeltet når det er aktivt slik at det kan redigeres. I feltene for innskriving av tid og dato vil punkt 7 og 8 blinke under tegnet som kan redigeres. I tekstfeltet blinker tegnet som har markøren.
Tastetilordninger:
• : Avbyter innskriving, og returnerer til oversikten over avtaler.
• : Flytter til neste felt. Hvis markøren er i det siste feltet (tekstfeltet), fullføres oppføringen.
• (akkord-b eller spc-45): Er markøren i tekstfeltet, vil tegnet før eller tegnet under markøren slettes.
• Markør : (spc-7/8):
• Aktiverer forrige/neste felt.
• Er markøren i tekstfeltet, flyttes markøren til venstre eller høyre.
• Er markøren i begynnelsen av tekstfeltet, og du flytter til venstre, forlates tekstfeltet, og feltet før aktiveres.
• Markør (spc-1 eller spc-4): Øk eller minsk verdien i feltet med 1. Disse kommandoene har ingen funksjon i tekstfeltet.
• : Øk eller minsk gjeldende verdi i aktivt felt med 10.
• (akkord-13 eller akkord-46): Er markøren i tekstfeltet, hopper den til begynnelsen/slutten av feltet.
• :
• Er markøren i tekstfeltet, flyttes markøren til cellen som korresponderer med mh-tasten du trykket, om denne er innenfor teksten i tekstfeltet.
• Trykkes en mh-tast over et felt, aktiveres feltet slik at det kan redigeres.
Så snart du trykker etter å ha redigert tekstfeltet, vil punktsystemet først sjekke om den nye avtalen kommer i konflikt med andre avtaler i databasen. Skulle så være tilfelle, vil du få beskjed slik at du enten kan gjøre endringer i avtalen, eller lagre den som den er. Når avtalen lagres i databasen, sjekkes det først hvor i databasen avtalen skal plasseres, før databasen oppdateres.
Når oppføringen er lagret, høres to lydsignal fra punktsystemet. Hvis det er få oppføringer i databasen, kommer lydsignalene rett etter hverandre. Er det mange avtaler som er lagret, vil signalene lyde med en liten pause mellom. Uansett er det viktig at du venter med å foreta deg noe til du har hørt begge lydsignalene, eller hvis lydsignal er deaktivert, til avtaleoversikten vises på punktlinjen. Hvis du gir kommandoer, eller slår av enheten mens avtalen lagres, kan du ødelegge databasen over oppføringer, eller, i verste fall, ødelegge hele filsystemet. For at du skal få størst mulig glede av avtaleboken, anbefaler vi at du fra tid til annen sletter oppføringer du ikke lenger trenger.
5.1.2.3. Opprette oppføringer med variabler (gjentakende oppføringer)
Feltene for angivelse av dato og tid for en avtale, tillater ikke bare numeriske verdier. Også symbolet stjerne (*) kan velges, noe som indikerer at feltet er variabelt. Du finner symbolet hvis du passerer maksimums- eller minimumsverdien som er tillatt for feltet.
Stjerne tolkes i avtaleboken som en oppføring som ikke er begrenset til en fast verdi. Istedet oppfattes oppføringen som gjentakende. Hvis du f.eks. setter stjerne i feltet for dag for en avtale, vil avtalen gjentas alle dager. Vi skal se på noen eksempler som illustrerer hvordan oppføringer med variabler fungerer. En forklaring av eksemplene etterfølges av inndataene som skal til for å opprette oppføringen.
• Hver fredag ettermiddag kl. kvart over fire "Fr *.*.* 16:15"
• Den 5. i hver måned kl. 10 om formiddagen: "* 05.*.* 10:00"
• Hver 1. i måneden gjennom året 2005 kl.12.00: "* 01.*.05 12:00".
• Den 2. januar i 2006 med alarm når du slår på punktsystemet: "02.01.06 *:*".
Det er ikke nødvendig å sette inn ukedagen, fordi denne oppdateres automatisk etter at datoen er oppgitt.
Når du har opprettet en variabel oppføring, eller når du har bekreftet den etter at den er utløst, vil avtaleboken informere deg om når avtalen finner sted neste gang.
Merk følgende:
• Hvis du ønsker å bli minnet om en oppføring når du skrur på enheten, er det kun feltet for tid som skal inneholde variabel.
• Hvis du ved en feiltakelse setter en stjerne i alle feltene for en avtale, kan den ikke prosesseres. Du vil da få en feilmelding som forklarer dette.
5.1.2.4. Noen kommentarer til det å opprette avtaler
Det er noen få ting du bør merke deg når du skal opprette oppføringer:
• En dato som er passert kan ikke prosesseres. Dette gjelder også påminnelsestidspunktet. Avtaleboken vil informere deg om at tidspunktet for avtalen eller påminnelse allerede er passert.
• Avtaleboken sjekker om det finnes overlappinger mellom oppføringer og deres påminnelsestidspunkt, både før og etter den nye avtalen. Selvsagt tas variable påminnelser også med i denne konfliktsjekken. Hvis en avtale kommer i konflikt med en annen, får du meldingen: "Avtale allerede oppsatt. Fortsett? (Ja/Nei)". Svarer du ja, settes oppføringen inn i databasen for avtaleboken. Svarer du nei, får du mulighet til å redigere avtalen.
• Hvis to avtaller faller på nøyaktig samme tidspunkt, får du en advarsel: ("Avtale allerede satt opp"). Nå kan du enten velge å sette inn avtalen, eller å redigere den først.
• Alle feltene for inndata som kan redigeres, bortsett fra feltet for påminnelsestidspunkt, kan inneholde enten symbolet stjerne (*), eller en gyldig nummerisk verdi. Symbolet stjerne indikerer at feltet er variabelt. En ugyldig oppføring, (f.eks. avtaler med for mange variabler), vil resultere i en feilmelding, ("For mange variabler").
• Redigerer du avtaler som inneholder variabler senere, vil de feltene som har variabler vise de originale variablene i stedet for gjeldende verdier for disse feltene.
• Dersom feltet for angivelse av tid kun inneholder stjerner, betyr dette at alarmen skal løses ut så snart systemet slås på, for denne avtalen.
• Feltet for angivelse av tid kan inneholde enten bare nummeriske data, eller bare stjerner.
• Ukedag kan angis bare hvis ett av feltene for dag, måned eller år er angitt med stjerne. Ellers vil ukedagen beregnes automatisk basert på datoen.
• Ukenummer beregnes ikke for avtaler med variabler.
5.1.2.5. Avtalelisten
Avtalelisten viser alle oppføringene, sortert etter dato. Som allerede forklart, når du åpner avtaleboken, vil du først se punktet "Ny oppføring". Bruker du tasten
nå, vil avtaleboken vise den neste avtalen, hvis det finnes noen i databasen. Hvis det kun finnes passerte avtaler i databasen, vil avtalelisten begynne med den avtalen som er lengst unna i tid. Har du ingen oppføringer, vil punktlinjen bare vise "Ny oppføring".
Rekkefølgen på feltene som vises i avtalelisten korresponderer med rekkefølgen på feltene for angivelse av data. Unntakene er ukenummer og påminnelsestidspunkt, som ikke vises i listen. Første celle på punktlinjen viser et symbol som indikerer type eller status for avtalen.
Følgende liste viser betydningen av disse symbolene:
• M: Avtalen er markert. Hvis du bruker slettekommandoen og svarer ja på spørsmålet du får, vil alle de merkede avtalene slettes fra avtaleboken. Inntil 20 avtaler kan markeres samtidig.
• Utropstegn (!): Indikerer den neste avtalen som ennå ikke er passert.
• Stjerne (*): Indikerer at denne avtalen inneholder variabler, hvilket betyr at den enten er en gjentakende avtale, eller at du skal påminnes ved oppstart av punktsystemet.
• Strek (-): Avtalen er allerede passert.
• I: Indikerer at avtalen ikke har passert ennå, men du har allerede bekreftet påminnelsesalarmen. Dette kan bare forekomme på avtaler der du har satt påminnelsestidspunkt.
For å utnytte plassen også for de små punktlinjene, består disse symbolene kun av ett tegn. Det medfører at det kun er den statusinformasjonen som er mest relevant som vises. For eksempel, hvis en avtale har en variabel verdi (markert med stjerne), men også er den neste avtalen i tid, vil den markeres med utropstegn. Markerer du denne avtalen ved å trykke mellomrom, er det kun symbolet "M" for markert som vises.
-tasten lar deg åpne en meny for oppføringen du var ved da du trykket tasten. Menyen tilbyr valgene rediger, slett eller kopier avtalen.
Tastetilordninger som gjelder i avtalelisten:
• : Forlater avtaleboken og returnerer til hovedmenyen.
• : Viser den neste avtalen (i tid).
• : Viser forrige avtale. Er du ved den eldste avtalen, kommer du til punktet "Ny oppføring".
• : Åpner menyen for oppføringen.
• : Hopper til "Ny oppføring".
• : Hopper til den siste avtalen, dvs. den som er lengst inn i framtiden.
• : Viser den neste avtalen som står for tur. Dette har samme effekt som å åpne avtaleboken, og trykke én gang.
• : Åpner fulltekstsøk (se nedenfor).
• : Merker / fjerner merket for gjeldende oppføring.
• Lesetastene: Lar deg lese oppføringen du er ved. Trykker du , flytter du videre til forrige avtale. Med blar du framover gjennom avtalen, og deretter kommer du over til neste oppføring, hvis du har flere. Dette gjør at du kan ha fingrene på punktlinjen hele tiden mens du blar gjennom avtalene.
• (akkord-c): Er en direktetast for kopifunksjonen som du finner på menyen for oppføringen. Du finner en detaljert forklaring av menyen for oppføringer, og funksjonene i den i et senere kapittel.
• : Direktetast for funksjonen slett, som du finner i menyen for oppføringen du er ved.
• : Direktetast for punktet rediger, som du finner i menyen for oppføringen du er ved.
5.1.2.6. Fulltekstsøk i avtalene
Du kan utføre det vi kaller et fulltekstsøk gjennom alle oppføringene som er registrert i avtaleboken. Du aktiverer dette ved å trykke akkord-f, fra avtalelisten. Kommandoen bringer fram et redigeringsfelt der du kan oppgi søketeksten med inntil 40 tegn. I feltet har du en vanlig markør.
Tastetilordninger:
• : Avbryter innskriving av søketeksten, og returnerer til avtalelisten.
• : Ferdig med å skrive, starter søket.
• : Flytter markøren til venstre/høyre i redigerinsfeltet.
• : Sletter tegnet til venstre for eller tegnet under markøren.
• : Flytt markøren til begynnelsen/slutten av feltet.
Når du avslutter innskriving av søketeksten ved å trykke , starter søket. Følgende karakteristikker gjelder for søket:
• Søket bryr seg ikke om store/små bokstaver.
• Søket starter ved oppføringen som ble vist på punktlinjen før du startet søket. Så snart søket kommer til slutten av listen over oppføringer, vil søket fortsette fra begynnelsen av avtalefilen.
• Søket er misslykket, og det avbrytes hvis det kommer til gjeldende oppføring igjen uten å ha støtt på en oppføring med tekst som samsvarer med søketeksten.
• Hvis søket er misslykket, får du en melding som indikerer dette: ("Teksten finnes ikke."). Når du bekrefter at meldingen er lest ved å trykke , vil avtalen du sto ved da du startet søket vises igjen på punktlinjen.
• Hvis søkestrengen ble funnet i tekstfeltet for en oppføring, vil denne avtalen vises, på samme måte som om den var blitt valgt manuelt.
• Etter at søkekommandoen har vært brukt en gang, vil søketeksten du oppga huskes, og den vises i feltet neste gang du trykker . Imidlertid blir den bare værende så lenge avtaleboken er åpen.
5.1.2.7. Menyen for en oppføring
Denne menyen åpnes hvis du trykker når en oppføring er valgt. Menyen tilbyr følgende funksjoner:
• "(R)ediger": Dataene som utgjør avtalen kan nå endres. Rekkefølgen på feltene for å angi data er som ved bruk av "Ny oppføring", men feltene inneholder de dataene som er lagret for oppføringen. Redigerer du en oppføring som inneholder variabler, vil feltene som er variable vise en stjerne, og ikke gjeldende dataverdi. Endringer du gjør, vil uten videre overskrive eksisterende data. Som ved innlegging av "Ny oppføring", vil en konfliktsjekk bli gjennomført, og du får beskjed ved evntuelle overlappinger. Trykker du , avbrytes redigeringen, og du returnerer til menyen for oppføringen uten å lagre endringene.
• "(S)lett": Sletter denne oppføringen. Framgangsmåten er som når du sletter en fil. Avbryter du, eller svarer du nei på spørsmålet om du vil slette, returnerer du til menyen for oppføringen. Bekrefter du at du vil slette ved å svare ja, slettes avtalen. Har du merket flere avtaler, slettes disse avtalene.
• "(K)opier": Avtalen åpnes som en kopi, som du kan redigere som beskrevet ovenfor. Når denne oppføringen så lagres, vil den opprettes som en ny oppføring i databasen, i stedet for å overskrive den originale oppføringen.
Merk følgende:
Funksjonen "Slett", er den eneste som kan brukes på merkede oppføringer. De andre valgene i denne menyen kan bare brukes på den gjeldende oppføringen.
Tastetilordninger i menyen for oppføringer:
• : Returnerer til avtalelisten.
• : Aktiverer valgt menypunkt.
• Alle kommandoer som kan brukes i menysystemet, kan også brukes her.
5.1.2.8. Informasjon om passerte avtaler
Når punktsystemet slås på, og hele tiden så lenge systemet er på, overvåkes avtaleboken for å finne ut om en alarm skal utløses eller om en avtale har passert siden sist punktsystemet var slått på. I begge tilfeller vil et repeterende advarselssignal lyde for å minne deg på avtalen. Beskrivelsen av avtalen vises samtidig på punktlinjen. Alarmen kan stoppes ved å trykke , men avtalen må likevel bekreftes ved å trykke . Punktsystemet returnerer da dit du var før du hørte alarmen. Hvis avtalen var en variabel avtale, vil den neste forekomsten automatisk kalkuleres basert på gjeldende dato og tid, og dette tidspunktet vil bli satt inn i databasen over avtaler. Det vil også vises på punktlinjen, og det må bekreftes ved å trykke .
5.1.2.9. Ressursbruk
Avhengig av hvordan du bruker avtaleboken, kan det føre til at ledig minne i punktsystemet reduseres. Dette kan forhindres ved at du sletter avtaler så snart de har passert. Da vil nye avtaler du oppretter settes inn i databasen der de gamle var før de ble slettet. Du kan merke flere avtaler med , og deretter slette alle de du har markert på en gang. Inntil 20 oppføringer kan på denne måten slettes samtidig, med bare én kommando. Siden gjentakende kommandoer kan resultere i generering av mye data, vil avtaleboken automatisk slette disse hver gang de variable verdiene oppdateres. Dette betyr at en avtale som inneholder variabler kun lagres én gang på punktsystemet, nemlig under neste dato/tid for utløp.
5.1.3. (K)lokke
Funksjonen klokke i punktsystemet viser ikke bare dato og tid, den kan også brukes til å utløse en alarm, eller til stoppeklokke og nedtellingsur. Trykker du på menypunktet, kommer en undermeny fram, med følgende punkter:
5.1.3.1. (V)is dato og tid
Når du velger dette punktet fra menyen, vises først tidspunktet, og deretter datoen. Tiden vises i formatet timer:minutter:sekunder, med kolon som skilletegn. Etter klokkeslettet vises ukedagen, forkortet med to bokstaver, etterfulgt av datoen i formatet dag.måned.år, med tall, og med punktum som skilletegn.
5.1.3.2. Sett (A)larm
Dette valget lar deg sette et tidspunkt du vil at punktsystemet skal gi et alarmsignal. Når tidspunktet du har satt er der, og hvis strømmen er slått på på punktsystemet, vil et rytmisk alarmsignal lyde inntil du slår det av ved å trykke . Samtidig med alarmsignalet viser punktlinjen meldingen: 'Klokkealarm'. Meldingen blir på punktlinjen selv etter at du har slått av alarmsignalet. Den forsvinner når du trykker .
Hvis du tidligere har satt inn et alarmtidspunkt, vil dette tidspunktet vises når du velger "Sett alarm". Symbolet [X] før tidspunktet, er tegnet på at alarmen er aktiv. Alarmen aktiveres eller deaktiveres ved å trykke . For å endre alarmtiden, trykker du først . Nå vil meldingen 'Alarmtid: ' vises, etterfulgt av gjeldende alarmtid i formatet timer:minutter:sekunder. Kolon brukes som skilletegn. Punkt 7 og 8 blinker under feltet for timer.
Angivelse av time kan skje ved å bruke og . minsker timene med 1, mens øker verdien med 1. For å bytte til angivelse av minutter, kan du enten trykke eller . Trykker du , flytter du til forrige felt. Feltet for minutter og sekunder endres på samme måte som feltet timer. Når du har satt sekunder, trykker du for å returnere til visning av alarmtidspunkt, og alarmen er nå satt.
Vil du forvisse deg om at alarmen er satt riktig, kan du velge menypunktet "Sett alarm" én gang til. Alarmtidspunktet du satte skal da vises, med symbolet [X] foran.
5.1.3.3. Stille (K)lokka
Her kan du stille klokka og sette riktig dato. Først vises 'Klokke:', etterfulgt av gjeldende tidspunkt. Punkt 7 og 8 blinker under feltet for timer, og verdien kan endres med og . minsker verdien med 1, mens øker verdien med 1.
For å bytte til feltet for angivelse av minutter, trykker du enten eller . bytter til forrige felt. Feltene for minutter og sekunder kan endres på samme måte som feltet for timer med og . Når du har satt feltet for sekunder, og du trykker , går du videre til angivelse av dato. 'Dato:' vises på punktlinjen, fulgt av dag.måned.år; hvert felt satt med to siffer, og punktum er brukt som skilletegn. Disse verdiene kan også minskes eller økes ved å trykke tastene og . Når du har satt den siste verdien, kan du bekrefte inntastingen ved å trykke . Du returnerer da til menyen klokke.
5.1.3.4. (S)toppeklokke
Med stoppeklokka på punktsystemet kan du ta tiden over en periode på timer, minutter eller sekunder. Symbolet [X] foran den siste registrerte sluttiden, indikerer at stoppeklokka går. For å starte eller stoppe, trykker du . Stoppeklokka starter idet du slipper -tasten. Trykker du , nullstilles klokka.
Du kan avbryte visning av stoppeklokka enten ved å trykke eller . Dette gjør at stoppeklokka går i bakgrunnen mens du arbeider med andre ting.
5.1.3.5. (N)edtellingsur
Nedtellingsuret brukes til å telle ned med inntil 24 timer, i antall timer, minutter og sekunder. Når nedtellingsuret er startet, begynner nedtellingen, og når den kommer til 0, settes et rytmisk alarmsignal i gang. Alarmen stoppes med . Mens alarmen høres, står det 'Nedtellingsalarm' på punktlinjen. Hvis ikke meldingen forsvinner når du stopper alarmen, trykker du .
Når du velger dette menypunktet, vises ordet 'Nedtellingstid:', etterfulgt av 00:00:00, eller tiden som er satt. Som før forklart, vil punkt 7 og 8 blinke under feltet for angivelse av time, og verdien endres ved å trykke og . For å bytte til minuttfeltet, trykker du enten eller . -7 bytter til forrige felt. Minutt- og sekundfeltene endres på samme måte som feltet time, med og . Etter at sekundfeltet er satt, kan du trykke for å starte nedtellingen. Du vil da se at det står '[X]' fulgt av tiden som er igjen.
For å avbryte nedtellingen og resette nedtellingstiden, trykker du . Hvis nedtellingstiden er satt til 0, og du trykker , startes nedtellingen på 24 timer.
5.1.4. (P)c-modus
Dette menypunktet får punktsystemet til å gå over i leselistmodus. Når du starter skjermleserprogrammer som JAWS eller BW-PRO, går apparatet automatisk over i pc-modus. Menyvalget "Pc-modus" er likevel nødvendig hvis du vekselvis skal bruke punktsystemet som noteringsenhet og som leselist. Fra "Pc-modus" kommer du til menyen med (akkord-m), og tilbake til leselistmodus kommer du ved å velge "Pc-modus" fra hovedmenyen.
Merk: For å gå fra leselist- til menymodus, må du holde inne i ca. et halvt sekund. Du hører et svakt klikk fra enheten, hvilket indikerer at du er i menymodus.
5.1.5. Punkt(T)abeller
Dette kapitlet omhandler hvordan punkttabeller lages, hvordan de lastes og hvordan en spesiell tabell velges. I tillegg til en standard tysk tabell, kan ni andre ulike tabeller lastes til punktsystemet.
Skal du lage din egen punkttabell, vil det enkleste være å ta utgangspunkt i en eksisterende, og modifisere denne. Når du har installert HTCom vil du finne en del punkttabeller i undermappen "Brailletables".
La oss si at du vil redigere standardtabellen, og så lagre denne som din egen tabell. Da kan en grei framgangsmåte være å velge "Kjør" fra startmenyen, og skrive "notepad", og trykke {enter}. Når notisblokken er startet, kan du åpne en redigerbar versjon av filen ibm437.asc ved å velge menypunktet åpne fra filmenyen. (Du finner flere detaljer i manualen for operativsystemet.) Punkttabellene finner du altså i undermappen "Brailletables" under installasjonsmappen for programvaren HTCom.
Nå kan du redigere filen. Pass på at du ikke endrer filstrukturen. Punktkombinasjonene kan du imidlertid endre som du vil. På første linje finner du en beskrivelse av filen. For at filen skal være gyldig, må det være en beskrivelse på første linje, og kun én linje er satt av til dette. Hver etterfølgende linje begynner med en punktkombinasjon skrevet som et nummer (f.eks. 234 for bokstaven s). Etter dette nummeret står selve bokstaven eller en beskrivelse av tegnet. Filen er satt opp i rekkefølge som en ASCII-tabell. Du kan endre punktkombinasjonen ved å endre tallet som står først på linjen. Vil du f.eks. at semikolon skal vises som noe annet enn punkt 2 og 3, går du til linjen der det står "23 ", og setter inn nummeret på punktene du vil bruke. Merk: Det må være minst ett mellomrom etter punktkombinasjonen og tegnet/beskrivelsen. Hvis ikke, vil du få en feilmelding når punkttabellen konverteres ved overføring til punktsystemet.
Når du er ferdig med å endre filen, kan du lagre den under et annet navn.
5.1.5.2. Laste punkttabeller
Som nevnt ovenfor, er det satt av plass til ni forskjellige punkttabeller i punktsystemet, i tillegg til standardtabellen. Hvis du har opprettet en tabell under navnet "mintab.asc", så kan du laste denne over på systemet med programmet HTCom. Start HTCom, og aktiver valget "Send punkttabell" som du finner under verktøymenyen. Du får da en dialogboks hvor du kan spesifisere tabellfilen du skal laste. Når du har trykket {enter}, får du mulighet for å velge tabellplassen du vil bruke til tabelln. Når du så trykker {enter} igjen, starter overføringen.
Merk: Hvis du arbeider med en av 6-punktstabellene som leveres med, vil tekst som skrives i editoren bli skrevet i store bokstaver. Grunnen til dette er at store bokstaver kommer før små i ASCII-tabellen, og punktsystemet bruker det første tegnet den finner.
5.1.5.3. Finne og velge en punkttabell
Straks du har valgt 'punktabeller' fra menyen på punktsystemet, kan du bla i listen over punkttabeller, og velge en ved å trykke . Fra fabrikken leveres punktsystemet kun med standardtabellen. For andre språk (som norsk, engelsk etc.), vil de respektive lands punkttabeller følge med. En x inni en hakeparentes, indikerer tabellen som er aktiv. Menyen består av følgende punkter:
[x] (S)tandard-tabell: tabellen er alltid tilgjengelig.
Tabell (1):
...
Tabell (9): : Plass for den niende tabellen som kan lastes.
Betegnelsen , indikerer at det for øyeblikket ikke er lagret noen tabell på den aktuelle plassen. Når en tabell er lastet, vil være byttet ut med filnavnet på tabellen som ble lastet.
Hvis du forsøker å aktivere en tom tabellplass, vil du få følgende melding:
'Punkttabell n er tom'
n er nummeret på tabellplassen som ble forsøkt aktivert.
Eksisterer tabellen som aktiveres, vil den gjøres gjeldende umiddelbart, og du plasseres deretter i hovedmenyen ved punktet 'Punkttabeller'.
Merk: Hvis du bruker en ny eller selvkomponert punkttabell, er det mulig at menyer og meldinger er helt eller delvis uforståelige. Dette kan skyldes en av følgende forhold:
• Punktrepresentasjonen som er satt opp i den lastede tabellen korresponderer ikke med den som er lagt til grunn for meldingsfilen. F.eks. er den norske meldingsfilen basert på Windows-tegnsettet codepage 1252. Den tyske meldingsfilen er derimot basert på ASCII-tegnsettet codepage 437. For å kunne redigere filer som er lagret under Windows, vil du måtte bruke et ANSI-tegnsett, som f.eks. den norske tabellen "oubnorsk.asc". Mange tegn vil være like i to tabeller, men f.eks. tegn som en norsk ø, vil ofte vises forskjellig.
• En tabell som er lastet kan inneholde feil. Har du f.eks. kommet til å slette en linje i en tabellfil, vil tabellen ikke lenger inneholde 256 definisjoner. Alle tegn i tabellen som er plassert etter linjen som ble slettet, vil bli flyttet en posisjon. Dette kan f.eks. få ordet "info" til å vises som "hmen" (h m e n).
Hvis du overhodet ikke kan lese meldinger og menyer, kan du gjøre ett av følgende:
1. Bruk HTComs skjermvisningsmodus (se kapittel 7.1.6.2.2). Valgt punkttabell påvirker ikke det som vises på dataskjermen. Ved å få hjelp av en seende person, eller ved hjelp av talen fra et skjermleserprogram, kan du velge standardtabellen. Du må slå av skjermleserens bruk av leselist før du kan aktivere skjermvisning.
2. Kom deg til hovedmenyen på en eller annen måte, og bla med div. ganger for å komme til hovedmenyen. Deretter trykker du -tasten eksakt fem ganger, etterfulgt av . Du er nå i undermenyen 'punkttabeller', og her kan du bare trykke igjen, så har du valgt standardtabellen.
5.1.5.4. S(L)ett valgt punkttabell
Hvis du gjør utstrakt bruk av muligheten du har til å laste tabeller, vil du kanskje fylle alle ni plassene. Skulle du ha behov for å slette en tabell, gjør du som følger:
1. Aktiver først tabellen som skal slettes. Dette gjør du fra menyen 'PunktTabell'.
2. Åpne så menyen 'PunktTabell' igjen, og bla til det siste punktet på menyen, som er 'Slett valgt punkttabell'. Trykker du , må du bekrefte ved å svare på spørsmålet: 'Slett punkttabell n (ja/Nei/Avbryt)?'. Svarer du "ja", slettes tabellen du har valgt, og standardtabellen aktiveres.
5.1.6. (I)nfo
Her kan du sjekke minneforbruk, batteristatus og gjenværende kapasitet. Du kan også få vite versjonsnummeret på internprogramvaren, samt serienummeret og konfigurasjonen av det eksterne tastaturet.
5.1.6.1. (M)inneforbruk
punktsystemet har minne for lagring av tekst, på til sammen 4224 KB. Dette tilsvarer over 4 millioner tegn (4.325.376).
Antall filer som kan lagres, avhenger av størrelsen de har. Filsystemets minste adresserbare enhet (en sektor), er pr. i dag på omtrent 8000 tegn. Filsystemet har 512 sektorer. Hvis du lagrer en fil som tar mindre plass enn én sektor, vil plassen som brukes for å lagre filen, utgjøre en hel sektor. Derfor anbefaler vi at du lagrer flere små notater i én større fil, og ev. lager søkemerker i filen slik at det blir enkelt å holde orden.
Etter at du har valgt 'Minneforbruk', får du vite hvor mye disk-plass du har tilgjengelig, vist i KB (kilobytes): '4100 KB av 4224 KB (97 %) ledig plass'. Du forlater menypunktet ved å trykke .
5.1.6.2. (B)atteristatus
Menyen tilbyr div. informasjon om batteriene som er i enheten. Menyen består av tre punkter som er beskrevet nedenfor. Dette menypunktet er ikke tilgjengelig på Braille Star 80.
Vær klar over at verdiene som vises under de ulike valgene, ikke oppdateres dynamisk. For å oppdatere verdiene må du derfor først lukke det aktuelle menypunktet med , og deretter reaktivere dem med .
5.1.6.2.1. (K)apasitet
Her vises gjenstående kapasitet i prosent. En verdi på >=99% viser at batteriet er helt oppladet, mens verdien 0% vil si at batteriene er tomme for strøm. Vises verdien 50%, kan du regne med å kunne bruke punktsystemet enda i 10 timer før du setter det til lading.
Kapasiteten kan ikke beregnes nøyaktig før batteriene har vært tømt for strøm, og deretter ladet helt opp igjen minst én gang. Inntil så har skjedd, vil kapasitetsstatusen vises med et spørsmålstegn (?) etter verdien.
5.1.6.2.2. (S)penning
Her vises spenningen i antall volt på batteriet. Fulladede batterier skal ha omtrent 5,4 V. Faller spenningen under ca.4.0 V, vil apparatet slå seg av automatisk. Spenningen er således en indikator på gjenværende kapasitet.
Vi anbefaler at du bytter ut batteriene hvis du ser at spenningen avtar uvanlig raskt etter at du har brukt de samme batteriene en god stund.
5.1.6.2.3. St(A)tus
Dette menypunktet viser en av følgende meldinger:
'Batteriene lades ut...'
'Vedlikeholdslader...'
'Hurtiglader...'
Når systemet bruker batterier, og strømmen ikke er tilkoblet, lades batteriene ut. Du får meldingen 'Batteriene lades ut...'.
For å lade opp batteriene igjen, kobler du laderen som følger med til en stikkontakt, og ledningen fra laderen kobler du til punktsystemet. Batteriene lades opp i løpet av to til tre timer. Ladingen foregår automatisk, og batteriene kan ikke overlades. Når hurtigladingen er fullført, går ladeprosessen over til såkalt vedlikeholdslading. Spenningen inn til batteriene reduseres da betydelig, og hensikten er å holde batteriene helt oppladet.
Når batteriene lader på full ladespenning, vil meldingen under "status" vise 'Hurtiglader...'.
Hvis de kun mottar vedlikeholdsspenning, vises meldingen 'Vedlikeholdslader...'.
5.1.6.3. (T)astaturdefinisjon
Dette punktet viser språket som punktsystemets tastaturdefinisjon bygger på. Tastaturdefinisjoner er tilgjengelig for mange forskjellige språk, og tastaturfil-kompilatoren (BKC) som følger med, kan brukes for å opprette tastedefinisjoner etter eget ønske.
5.1.6.4. (P)rogramversjon
Denne funksjonen kan du bruke for å finne versjonsnummeret for internprogramvaren (firmware), og punktsystemets serienummer. Trykker du , får du først versjonsnummeret. Dette er den samme meldingen du får ved oppstart av punktsystemet. Hvis ikke hele meldingen får plass på punktlinjen, kan du bruke og slik at du får lest alt. Når du så trykker , vises serienummeret på punktsystemet. Enda et trykk på , gjør at du returnerer til menypunktet "Programvareversjon".
5.1.7. (O)ppsett
Valgene for oppsett som er beskrevet under, brukes for å tilpasse punktsystemets funksjoner. Alle valgene foretas ved bruk av avkryssingsbokser eller radioknapper fra de ulike undermenyene. Du finner informasjon om avkryssingsbokser og radioknapper i kapittel 3.3.6 og kapittel 3.3.7.
Menyen "Oppsett" lukkes ved å trykke , og endringer som er gjort, lagres da automatisk. Konfigurasjonen "huskes" av punktsystemet også etter at apparatet har vært avslått. I det du går ut av menyen etter at du har gjort endringer, vises meldingen: 'Lagrer konfigurasjonsfil, vennligst vent'. Imidlertid tar det vanligvis mindre enn et sekund å lagre konfigurasjonen, så du vil normalt bare merke at punktlinjen endrer tekst et øyeblikk.
5.1.7.1. (6)-punkts punktskrift
Dette valget lar deg veksle mellom 6-punkts og 8-punkts punktskrift (datapunkt). Ved visning av 6-punkts punktskrift, utelates punkt 7 og 8. Ved innskriving av tegn med punkt 7 eller 8, vil tegnene bli korrekt lagret.
5.1.7.2. S(P)ringtaster aktiverer menyvalg
Hvis du krysser av for dette valget, vil du kunne aktivere valget på menyen du er i, ved å trykke en springtast. Dette betyr at:
• Trykker du springtasten til en undermeny, vil denne øyeblikkelig åpnes.
• Trykker du springtasten til et valg med avkryssingsboks, plasseres fokus ved denne, og gjeldende status for boksen endres.
• Trykker du springtasten til en radioknapp, flyttes fokus til knappen, og denne aktiveres.
5.1.7.3. (V)is springtast
Når valget '(V)is springtaster er aktivt, vises springtastene ved at de settes i parentes, slik som vist i overskriften på dette kapitlet. Funksjonen kan være nyttig hvis du arbeider i 6-punkts punktskrift, og du fremdeles er i ferd med å lære deg springtastene.
5.1.7.4. (B)ytt lesetaster
Valget er tilgjengelig kun på Braille Wave. Ombytting av lesetastene kan være nyttig for venstrehendte brukere. Når valget aktiveres, vil tastene og bytte funksjon. Alle andre taster forblir uforandret.
5.1.7.5. Vis s(Y)stemfiler
Lar deg få punktsystemet til å vise systemfilene i fillisten sammen med filene du selv har laget.
Advarsel
Vi anbefaler at dette valget ikke aktiveres. Det er flere grunner til dette:
1. Visning av systemfiler er bare nødvendig i helt spesielle tilfeller, og navigering i fillisten vil være mye mer effektiv hvis systemfilene ikke vises.
2. Visning av disse filene gjør det også mulig å slette dem. Du får en advarsel dersom du er i ferd med å slette systemfiler. Hvis du likevel sletter f.eks. meldingsfilen, vil du ikke kunne arbeide med punktsystemet før du har lastet denne filen på nytt. Du skal slette systemfiler bare hvis du er helt sikker på hva du gjør.
Du har fått et stort ansvar i og med at du har mulighet til å slette systemfiler. Handy Tech Elektronik GmbH aksepterer ingen garantikrav som følge av skade som skyldes at systemfiler er slettet!
5.1.7.6. S(M)art redigering
Hvis du aktiverer dette valget, får punkt 7 og 8, når de trykkes alene, en annen funksjon: Trykkes punkt 7 alene, utføres funksjonen 'Slett bakover', mens et trykk på punkt 8 alene gir funksjonen 'Enter'. Hvis punkt 7 eller 8 trykkes sammen med andre taster, opprettholdes de originale funksjonene. , f.eks., flytter markøren til venstre, og store bokstaver kan skrives på vanlig måte.
5.1.7.7. Fil(A)ttributter
Valget bestemmer om filattributter skal vises i fillisten. Hvis valget er aktivt, vil fillisten, i tillegg til filnavnet, inneholde informasjon om filstørrelse og tid og dato for når filen sist ble endret. Imidlertid vil funksjonen naturligvis gjøre at det går litt langsommere å navigere i fillisten.
5.1.7.8. Bytt Automatisk til e(K)sternt tastatur
Funksjonen er kun tilgjengelig på Braille Star 40 og 80. Hvis denne avkryssingsboksen er avkrysset, vil tastaturet som er tilkoblet Braille Star automatisk gå over til å fungere som tastatur for pc-en når Braille Star er i pc-modus (fungerer som leselist). Det er naturligvis en forutsetning at eksternt tastatur er koblet til Braille Star, og at videreføringskabelen forener Braille Star og tastaturinngangen på pc-en. Tastaturet vil vekselvis kunne benyttes for å betjene pc-en når Braille Star er i pc-modus, og punktsystemet når den er i intern-/menymodus.
Det er mulig å veksle mellom internt og eksternt bruk av tastaturet manuelt, med kommandoen (akkord-:).
5.1.7.9. (S)tart i...
Valget bestemmer hva punktsystemet skal gjøre når det slås på i firmware-modus. Alternativene velges ved hjelp av radioknapper. Ett av de fire valgene som er beskrevet nedenfor er slått på:
5.1.7.9.1. (H)ovedmeny
Når apparatet slås på, havner du i hovedmenyen. Herfra kan du velge manuelt hva du vil gjøre. Dette er standardvalget.
5.1.7.9.2. (N)y fil
Punktsystemet åpner automatisk en ny, tom fil i editoren når du slår apparatet på i firmware-modus. Funksjonen er praktisk hvis du ofte bruker enheten til å å gjøre et notat i en ny fil, rett etter at du har slått på.
5.1.7.9.3. (F)orrige fil
Når du slår på punktsystemet i firmware-modus, og dette valget er aktivert, plasseres du i editoren med den sist lukkede filen åpen, og markøren er plassert der du forlot den da du lukket filen. Vær oppmerksom på at dette valget ikke gjør at punktsystemet åpner filen som sist ble åpnet, men filen som sist ble redigert og lagret.
Dette valget er det mest fornuftige hvis du ofte gjør notater i den samme, allerede eksisterende filen etter at du har slått apparatet på.
5.1.7.9.4. (P)c-modus
Dette valget slår på punktsystemets mulighet for å aktivere pc-modus når apparatet slås på i firmware-modus, slik at en skjermleser umiddelbart kan få tilgang til systemet. Dette vil fungere på samme måte som om du valgte pc-modus fra hovedmenyen.
Nå får du ikke tilgang til andre funksjoner på punktsystemet som f.eks. editoren, før du kommer deg ut av pc-modus ved å trykke (akkord-m) i ca. et halvt sekund.
5.1.7.10. Ly(D)signaler
punktsystemet gir en rekke forskjellige lydsignaler i ulike situasjoner for å advare brukeren mot å gjøre noe som er irreversibelt, eller for å varsle om feil eller om kritiske situasjoner. Avhengig av brukerens erfaring med punktsystemet, eller av miljøet apparatet skal brukes i (på seminar, på tog e.l.), vil lydsignaler kunne være ubeleilige eller irriterende. Derfor tilbyr punktsystemet ulike nivåer for frekvensen av lydsignaler.
Valgene på menyen for lydsignaler tilbys i form av radioknapper. Ett av de fire mulige valgene som er beskrevet nedenfor er aktivt. Valget du har gjort i denne menyen, påvirker kun enheten når den er slått på i firmware-modus. I EPROM- eller konfigurasjonsmodus er alle lydsignaler alltid på.
De ulike innstillingsnivåene som er beskrevet nedenfor, gjelder etter at punktsystemet har kommet med klarmeldingssignalet. Feil som måtte oppstå under oppstart er normalt av en mer alvorlig karakter, og slike meldinger indikeres derfor alltid med lydsignal.
5.1.7.10.1. (I)ngen
Punktsystemet gir ingen lydsignaler, heller ikke ved filoverføring eller reformatering av flash-minnet.
5.1.7.10.2. (F)eil
Punktsystemet gir lydsignal kun hvis det har oppstått feil. I tillegg til interne feil, kan feil også oppstå som følge av at brukeren gjør feil. Imidlertid følges slike feil vanlig vis ikke opp med meldinger på punktlinjen.
5.1.7.10.3. (A)dvarsler
Punktsystemet gir lydsignal kun ved feil eller advarsler.
5.1.7.10.4. (B)ekreftelser
Alle lydsignaler er slått på, og vil lyde.
5.1.7.11. (T(idsformat
Alle innstillingene her vil influere på hele systemet, inkludert på editoren. Hvis du velger 12-timersformatet, vil klokka alltid vises i 12-timersformat, i motsatt fall vil 24-timersklokke vises. Velger du i tillegg engelsk datoformat, vil feltene dag og måned bytte plass.
5.1.7.12. (I)ndiker inntastingsmodus
Når du skriver tekst på punktsystemet, søkes vanligvis punkttabellen fra begynnelsen (ASCII-verdi 0) mot slutten (ASCII-verdi 255) etter punktkombinasjonen du anga på punkttastaturet. Rekkefølgen kan imidlertid endres, slik at det letes fra slutten mot begynnelsen etter en bestemt punktkombinasjon. Dette vil kunne være nyttig hvis du bruker en punkttabell med samme punktkombinasjon for to ASCII-verdier, f.eks. til tegn for spesielle språk. Da vil du på denne måten kunne bestemme om du skal velge det første eller det siste tegnet fra tabellen som har denne kombinasjonen.
For eksempel er punktkombinasjonen 1,2,4 et spesielt tegn i det arabiske alfabetet, og den samme kombinasjonen brukes også for bokstaven "f". De sær-arabiske ASCII-verdiene ligger etter ASCII 128, mens bokstaven "f" kommer før i tabellen. Dermed kan det arabiske tegnet som har punktkombinasjonen 1,2,4 nås ved først å snu søkerekkefølgen i tabellen, og deretter skrive kombinasjonen 1,2,4. Det finnes to kommandoer for å sette søkerekkefølge i punkttabellen:
• , du søker bakfra i punkttabellen. Dette indikeres med en dyp tone.
• , du søker forfra i tabellen. Dette indikeres med en høy tone.
For å kunne vite hvilken retning i tabellen det søkes, kan du under oppsett, sette et lydsignal som indikerer hvilken retning søket er satt til. En av følgende tre innstillinger kan velges ved hjelp av radioknapper:
"Ingen indikering": Ingen indikeringssignal vil bli gitt ved innskriving.
"Latin-modus": Når du skriver, og "søk forfra" er satt på, gis det en dyp indikeringstone.
"Non-latin-modus": Med inntasting av punktkombinasjoner med "søk bakfra" satt på, høres et lydsignal med en høy tone.
Vi anbefaler at du setter søkeretningen i tabellen til det du normalt bruker, nemlig forfra. Skal du f.eks. skrive arabisk, bør du aktivere "søk bakfra". Når det gjelder indikeringstonen, anbefaler vi at du velger latin-modus. Da vil et signal kun lyde hvis du snur søkeretningen for å skrive latinske bokstaver i en arabisk tekst. Bruker du en punkttabell fra Handy Tech, er søkeretningen automatisk satt korrekt.
5.1.7.13. (F)abrikkoppsett
Ved å trykke her, tilbakestilles alle valg under "Oppsett" til fabrikkoppsettet. Dette skjer uten at du blir bedt om bekreftelse.
Standardinnstillingene er som følger:
[ ] 6-punkts punktskrift: av
[x] Springtaster aktiverer: på
[ ] Vis springtaster: av
[ ] Bytt om navigasjonstastene (kun Braille Wave): av
[ ] Vis systemfiler: av
[x] Smart redigering: på
[ ] Filattributter: av
[x] Bytt automatisk til ekst. tastatur: på (kun Braille Star 40/80)
Undermenyen "Start i..." (radioknapper):
(x) Hovedmeny (Braillino, Braille wave, Braille Star 40)
( ) Ny fil
( ) Forrige fil
(x) Pc-modus: på for Braille Star 80, ellers av.
Undermenyen lydsignaler (radioknapper):
(x) Bekreftelser
Tids- og datoformat
[ ] 12-timersklokke (am/pm)
[ ] Engelsk datoformat
Indiker innskrivingsmodus
(x) Ingen indikering
( ) Latin
( ) Non-latin
|